Public procurement notice: Contract Notice
Published: 2021-11-03
Buyer: NIF Nemzeti Infrastruktúra Fejlesztő zártkörűen működő Részvénytársaság
Country: HU
Contract type: Services
Procedure: Open procedure
CPV classification: 71250000 | 79713000: Guard services
Submission deadline: 2021-12-02
Award criteria: Lowest price

Technical requirements: AK mindenkori székhelye (Magyarország, 1134 Budapest, Váci út 45. Átrium Park Irodaház "B" ép.) valamint a projekt tárolási helyszíne
„A Déli Összekötő Vasúti Híd felszerkezetének utóhasznosítási lehetőségeket bemutató összefoglaló tanulmány” című megvalósíthatósági tanulmány nyomán a Déli összekötő vasúti Duna-híd egy medernyílásának elbontott, összességében ~ 65-70 m hosszú szerkezetének ideiglenes tárolása, őrzése és állagának felügyelete vált szükségessé. Ajánlatkérő megbízási szerződést kíván kötni a „Déli összekötő vasúti Duna-híd utóhasznosításához kapcsolódó ideiglenes tárolással összefüggésben felmerülő feladatok elvégzése” tárgyában.
A fent hivatkozott, később tervezetten gyalogos-, kerékpáros hídként utóhasznosításra kerülő hídelem kizárólag vízi úton, nagyelemes méretben szállítható az ideiglenes tárolás helyszínére annak érdekében, hogy a hegesztésre nem alkalmas alapanyagból készült, szegecselt szerkezet később ismételten beépíthető legyen.
- terület előkészítése az elemek fogadására, azaz - szükség szerint - az altalaj megerősítése a kellő teherbírásra
- élőerős őrzés biztosítása járőrtevékenységgel, illetéktelenek behatolásának megakadályozása 0-24 órában,
- SZÉS12 jogosultsággal rendelkező szakember bevonásával a bontott elemek állapotának havonta történő szemrevételezéses vizsgálata, valamint jelentés készítése negyedévente, javaslattétellel a szükséges beavatkozások vonatkozásában,
- A SZÉS12 jogosultsággal rendelkező szakember által összeállított negyedéves jelentésnek tartalmaznia kell többek között a korrózióvédelmi rétegvastagság és a hídelemek kritikus geometriai adatainak felmérését (rétegvastagság mérés szúrópróba-szerűen a kritikus helyeken, geometria felmérése az ideiglenes tároláshoz kapcsolódó kritikus helyeken pl. lehajlás), valamint a szegecsek állapotának leírását is,
- az elemek elszállítását követően a feleslegessé vált ideiglenes szerkezetek elbontása, a megbolygatott területek - a Megrendelő külön utasítása nélküli - helyreállítása, szükség szerint a megfelelő növényzet újratelepítése,
A feladatnak nem része a hídelemek ideiglenes letelepítését követően esetlegesen szükségessé váló állagmegóvási munkák elvégzése, valamint a végleges felhasználási helyre történő tovább szállítás.
Megbízó a szerződés időbeli hatályát legkésőbb a szerződés hatályba lépésétől számított 17. hónap utolsó napjáig megtett egyoldalú írásbeli nyilatkozattal további, maximum 6 hónappal meghosszabbíthatja a Szerződésben foglaltak szerint, a Kbt. 141. § (4) bekezdés a) pontja alapján.
Az BFAF/111/1/2021 iktatószámú elrendelő levél a NIF Zrt. feladatkörébe rendelte a Déli összekötő vasúti Duna-híd balvágányos, azaz a déli hídszerkezetének a budai oldalhoz legközelebb eső medernyílásának költséghatékony elbontását és ideiglenes tárolását. Az ideiglenes tárolás költséghatékonyan olyan módon hajtható végre, hogy az elbontott cca. 65-70 méter hosszúságú, 453 tonna súlyú hídelem a Duna folyó mellett, szárazföldön kerül elhelyezésre.
Az elbontott hídelem ideiglenes tárolásának célja, hogy a Budapest III. kerület, Gróf Esterházy János rakpart és az Óbudai-sziget között létesítendő gyalogos és kerékpáros forgalmat bonyolító, tervezett új híd megvalósításához az elbontott hídelem később felhasználható legyen.
Az ilyen módon történő utóhasznosítás összhangban áll a kortárs városépítészeti és mérnöki szemlélettel, amely a fenntarthatóság érdekében mind nagyobb figyelmet szentel a rendelkezésre álló erőforrások és műszaki adottságok kreatív, gazdaságos használatának.
Fentiek alapján tehát az elbontott hídelemet egy telephelyre kell szállítani, ott tárolni és őrizni kell, majd onnan a beépítés helyszínére kell vinni a kivitelezés megfelelő fázisában. Könnyen belátható tehát, hogy a hídelem utóhasznosítása csak abban az esetben lehet költséghatékony, ha egy helyszínre szállítják, majd onnan a beépítés helyszínének előkészítését követően elszállítják. A hídelem további darabolása és több helyen történő tárolás, majd a később több helyről történő elszállítása organizációs és technológiai problémákat eredményezne a tervezett új híd megvalósítása során.
Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1)-(2) bek.-ben meghatározott kizáró okok hatálya alatt áll.

Eligibility requirements: A feltételek felsorolása és rövid ismertetése: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, aki a Kbt. 62. § (1)-(2) bek.-ben meghatározott kizáró okok hatálya alatt áll. A Kbt. 74. § (1) bek. b) pont értelmében az AK-nek ki kell zárnia az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki vagy amely részéről a kizáró ok az eljárás során következett be. 1. Előzetes igazolási mód: Ajánlattevőnek a Kbt. 67. § (1)-(2) bek., valamint a Kr. 1. § (1) bek. szerint az EEKD benyújtásával kell előzetesen igazolnia, hogy nem tartozik az előírt kizáró okok hatálya alá. Az ajánlattevő vagy az alkalmasság igazolásában részt vevő gazdasági szereplő a 321/2015. (X. 30.) Korm. rendelet (továbbiakban: Kr.) 4. § (1) bek., 6-7. § szerint igazolja előzetesen a Kbt. 62. § (1)-(2) bek.-ben említett kizáró okok hiányát. Közös ajánlattétel esetén a közösen ajánlattevők mindegyike külön űrlapot nyújt be. Irányadó a Kbt. 64. § és a Kr. 4. § (3) bek. Az EEKD-ban a gazdasági szereplő(k) nyilatkozik, hogy a kizáró okok nem állnak fenn és megadja az eljárásban kért információkat. A nyilatkozatnak tartalmaznia kell, hogy a Kbt. 69.§ (4) bek. szerint benyújtandó ig. kiállítására mely szerv jogosult, valamint a Kbt. 69.§ (11) bek. szerinti adatbázis alkalmazásához szükséges adatokat és-szükség esetén-hozzájáruló nyilatkozatot. A Kr. 15. §-a alapján az ajánlattevő az alkalmasság igazolásában részt vevő alvállalkozó vagy más szervezet vonatkozásában az EEKD-ot csak a II rész A. és B. szakaszában, valamint a III. részben meghatározott információkat megfelelően kitöltve köteles benyújtania a kizáró okok fenn nem állásának tekintetében, míg azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bek. szerinti nyilatkozatot köteles benyújtani arra vonatkozóan, hogy az alvállalkozó nem áll a Kbt. 62. § (1)-(2) bek. szerinti kizáró okok hatálya alatt. A Kr. 13. §-ára tekintettel Ajánlattevőnek nyilatkoznia kell, hogy van-e vele szemben folyamatban lévő változásbejegyzési eljárás. Amennyiben van, ajánlattevőnek csatolni szükséges a cégbírósághoz benyújtott változásbejegyzési kérelmet (mellékleteivel együtt) és a kérelem beérkezéséről szóló cégbírósági igazolást. Felhívjuk a figyelmet, hogy a nemleges nyilatkozat is csatolandó. 2. Igazolási mód az ajánlatok elbírálásához: A Kbt. 69. § (4)-(6) bek. alapján felhívott ajánlattevőnek a Kr. 8., 10., 12-16. §-ainak megfelelően kell igazolnia, hogy nem tartozik az előírt kizáró okok hatálya alá. Az igazolások nem kérhetők, ha az AK a Kbt. 69. § (11) bek.-ben foglaltaknak megfelelően közvetlenül hozzáfér a Kr. III. fejezete szerinti, a kizáró okok hiányát igazoló adatbázisokhoz amelyek elérhetőségét a gazdasági szereplőknek fel kell tüntetniük az EEKD-ban, azon adatbázisok elérhetőségének kivételével, amelyek ellenőrzését a kizáró okok igazolása körében az AK számára a Kr. előírja. Irányadó a Kbt. 64. §, a 69. § (11a) bek., a 74. § (1) bek. és a Kr.1-8. §, 10. §, 12-16. §. Szakmai tevékenység végzésére vonatkozó alkalmasság előírása [Kbt. 65. § (1) bekezdés c) pont]: nem releváns